BJELOVARSKO-BILOGORSKA ŽUPANIJA
OPĆINA KONČANICA
ČEŠKI DJEČJI VRTIĆ KONČANICA
UPRAVNO VIJEĆE

KLASA: 601-02/22-01/03
URBROJ: 2103-12-04/1-22-7

Z  A  P  I  S  N  I  K
sa 8. sjednice Upravnog vijeća Češkog dječjeg vrtića Končanica, održane dana 14. listopada 2022. godine u prostorijama Područne osnovne škole u Končanici, Končanica 341, s početkom u 15:00 sati.
Nazočni članovi: Marija Kubišta, Mira Čukelj, Maja Janda Starčević, Tihana Paclik i Nikolina Santo.
Odsutnih članova nije bilo
Ostali nazočni: Gordana Tomašek – ravnateljica Češkog dječjeg vrtića Končanica i Oto Janda – službenik Općine Končanica i ujedno zapisničar.
Jednoglasno je usvojen slijedeći

D N E V N I  R E D:

1.  Usvajanje zapisnika sa 7. sjednice Upravnog vijeća,
2.  Razmatranje te usvajanje Godišnjeg plana i programa rada Češkog dječjeg vrtića Končanica
     u pedagoškoj godini 2022./2023.,
3.  Razmatranje te usvajanje Kurikuluma Češkog dječjeg vrtića Končanica za pedagošku
     godinu 2022./2023.,
4. Razmatranje te utvrđivanje prijedloga Financijskog plana Češkog dječjeg vrtića Končanica 
    za 2023. godinu sa projekcijama za 2024. i 2025. godinu,
5.  Razno.

Ad 1.) Usvajanje Zapisnika sa 7. sjednice Upravnog vijeća
Članovi Upravnog vijeća nisu imali primjedbe na dostavljeni prijedlog Zapisnika sa 7. sjednice Upravnog vijeća održane dana 14. rujna 2022. godine, te su jednoglasno donijeli slijedeći
ZAKLJUČAK: Usvaja se Zapisnik sa 7. sjednice Upravnog vijeća održane dana 14. rujna 2022. godine.

Ad 2.) Razmatranje te usvajanje Godišnjeg plana i programa rada Češkog dječjeg vrtića Končanica u pedagoškoj godini 2022./2023.
Ovu točku pojasnila je ravnateljica. Prijedlog Godišnjeg plana i programa rada Češkog dječjeg vrtića Končanica u pedagoškoj godini 2022./2023. dobili su svi članovi zajedno sa sazivom. Ukupno u ovoj pedagoškoj godini prijavljeno je 26 djece. Vrtić pohađaju djeca od navršene 3 godine života do polaska u školu. U odnosu na prijašnje godine, ništa se ne mijenja osim pridržavanja epidemioloških mjera poradi COVID-a 19. Članovi su se složili sa prijedlogom.
Sukladno članku 45. Statuta vrtića, članovi Upravnog vijeća jednoglasno su utvrdili i usvojili
Godišnji plan i program rada Češkog dječjeg vrtića Končanica u pedagoškoj godini 2022./2023.

Ad 3.) Razmatranje te usvajanje Kurikuluma Češkog dječjeg vrtića Končanica za pedagošku godinu 2022./2023.
Ovu točku pojasnila je ravnateljica. Prijedlog Kurikuluma Češkog dječjeg vrtića Končanica za pedagošku godinu 2022./2023. dobili su svi članovi zajedno sa sazivom. Kurikulum se u odnosu na prethodnu pedagošku godinu nije mijenjao. Članovi su se složili sa prijedlogom.
Sukladno članku 45. Statuta vrtića, članovi Upravnog vijeća jednoglasno su utvrdili i usvojili
Kurikulum Češkog dječjeg vrtića Končanica za pedagošku godinu 2022./2023.


Ad 4.) Razmatranje te utvrđivanje prijedloga Financijskog plana Češkog dječjeg vrtića Končanica za 2023. godinu sa projekcijama za 2024. i 2025. godinu
Ovu točku pojasnila je predsjednica Upravnog vijeća Češkog dječjeg vrtića Končanica. Prijedlog Financijskog plana Češkog dječjeg vrtića iznesen je na samoj sjednici. Predlažu se prihodi u iznosu od 77.506,81 Eur. U istom iznosu predlažu se i rashodi. Višak iz prethodnih godina iznosi 663,61 Eur. Prijekcija za 2024. i 2025. godinu predlaže se u prihodovnoj i rashodovnoj strani u iznosu od 90.088,26 Eur. Kraće pojašnjenje je dano po stavkama Financijskog plana za 2023. godinu.
Nakon kraće rasprave, sukladno članku 45. Statuta, članovi Upravnog vijeća jednoglasno su utvrdili Prijedlog Financijskog plana Češkog dječjeg vrtića Končanica za 2023. i projekcija za 2024. i 2025. godinu.

Ad 5.) Razno
Kako pod ovom točkom nije bilo rasprave, predsjednica se zahvalila svima na konstruktivnom radu i zaključila rad ove sjednice Upravnog vijeća u 15:40 sati.

               Zapisnik sastavio:                                                    	Predsjednica Upravnog vijeća:
                    Oto Janda                                                                      	Marija Kubišta

